# Johannes Vilhelm Jensen

Johannes Vilhelm Jensen (Farsø, Dinamarca, 1873 - Copenhaguen, 1950) fou un escriptor danès guardonat amb el Premi Nobel de Literatura l'any 1944.

## Biografia

Va néixer el 20 de gener del 1873 a la ciutat de Farsø, població situada al comtat de Jutlàndia septentrional, a la península de Jutlàndia. Va estudiar medicina a la Universitat de Copenhaguen alhora que treballava de periodista per poder-se pagar els estudis. Després de tres anys d'estudi, decidí abandonar-lo per dedicar-se plenament a la literatura.
Va morir el 25 de novembre del 1950 a la ciutat de Copenhaguen.

## Obra literària

La seva obra s'inicià l'any 1896 amb Danskere (Els danesos), novel·la en la qual es veu la clara influència de Johannes Jørgensen. L'any següent, publicà Einar Elkjoer i posteriorment sortiran a la llum les tres sèries de contes Himmerlandshistorier (Històries de Himmerland), que es publicaren els anys 1898, 1904 i 1910 i en les quals retrata la vida jutlandesa.
Posteriorment publicà Madame d'Ora (1904) i Hjulet (La ruta, 1905) influenciades pel viatge que realitzà als Estats Units d'Amèrica, on va veure l'impacte que la tecnologia tenia en la societat. En aquestes obres, reflecteix l'exaltació del progrés humà, la supremacia de l'ésser humà davant la matèria. Entre 1899 i 1902, publicà la novel·la Kongens Fald (La caiguda del rei), una biografia fictícia del rei Cristià II de Dinamarca formada per tres volums. Jensen va trigar dotze anys a escriure la seva obra mestra, Den lange rejse (Periple escandinau o El llarg viatge) (1908-1922), una epopeia que narra la història de la humanitat des de les glaciacions fins a Cristòfor Colom en sis volums.
Així mateix, també va escriure assaigs i poesia. L'any 1944, fou guardonat amb el Premi Nobel de Literatura pel vigor i fecunditat de la seva imaginació literària, en la qual ha sabut combinar una curiositat intel·lectual de llarg abast amb un estil creatiu, audaç i nou.

## Obra seleccionada

| Novel·la 1896: Danskere 1898: Einar Elkær 1898-1910: Himmerlandshistorier 1898: Himmerlandsfolk 1904: Nye Himmerlandshistorier 1910: Himmerlandshistorier. Tredje Samling 1899: Intermezzo 1901: Kongens Fald 1904: Madame D'Ora 1905: Hjulet 1908-1922: Den lange Rejse 1908: Bræen 1912: Skibet 1919: Norne-Gæst 1919: Det tabte Land 1921: Christofer Columbus 1923: Cimbrernes Tog 1915: Eksotiske Noveller 1935: Dr. Renaults Fristelser 1936: Gudrun Poesia 1906: Digte 1906 1925: Aarets Højtider 1926: Verdens Lys 1931: Den jyske Blæst 1937: Paaskebadet | Assaigs 1901: Den gotiske Renaissance 1904: Skovene 1907: Den ny Verden 1911: Nordisk Aand 1912: Rudyard Kipling 1915: Introduktion til Vor Tidsalder 1920: Johannes Larsen og hans Billeder 1923: Æstetik og Udvikling 1925: Evolution og Moral 1926: Thorvaldsens Portrætbuster 1927: Nordvejen 1927: Dyrenes Forvandling 1928: Aandens Stadier 1930: Retninger i Tiden 1931: Form og Sjæl 1934: Fra Fristaterne 1934: Det Blivende 1937: Jyske Folkelivsmalere 1938: Thorvaldsen. Haandværkeren og Manden 1941: Mindets Tavle 1941: Vor Oprindelse 1942: Kvinden i Sagatiden 1950: Tilblivelsen |

## Enllaços externs

* «Johannes Vilhelm Jensen» (en anglès). The Nobel Prize. The Nobel Foundation.